फर्रुखाबाद। पुराने हो चुके ट्रांसफार्मरों पर लगातार बढ़ते लोड और अतिरिक्त ट्रांसफार्मर वर्कशाप में न होने के चलते बिजली आपूर्ति इस भीषण गर्मी में चरमरा गई है। शाम के समय अचानक लोड अधिक होने से बूढ़े ट्रांसफार्मर जल्दी-जल्न्दी फुंक जाते हैं। वहीं क्षेत्रीय अवर अभियंताओं का मोबाइल फोन या तो स्विच ऑफ मिलता है या फिर घंटी बजती रहती है ओर वे रिसीव नहीं करते। ऐसे में बिजली विभाग के प्रति जनाक्रोश बढ़ रहा है। अधिशाषी अभियंता की मनमानी तो जिलाधिकारी द्वारा आगाह किए जाने के बावजूद जस की तस है।